417/2006

A og S voru sakfelldir fyrir að hafa átt þátt í að flytja til landsins verulegt magn vökva, sem innihélt amfetamínbasa, ætluðum til framleiðslu og söludreifingar hættulegra fíkniefna. Samkvæmt fyrirliggjandi matsgerð hefði verið hægt að framleiða 13,3 kg af amfetamíni með 10% styrkleika úr efnunum. Í niðurstöðu Hæstaréttar sagði að af gögnum málsins mætti ráða að innflutningurinn hefði verið vandlega skipulagður. Segja mætti að S hefði veitt nokkurn atbeina til þess að málið upplýstist en A hafi hins vegar reynt að afvegaleiða rannsóknina sem mest hann mátti, auk þess sem hlutur hans í málinu var meiri. Að þessu gættu og að öðru leyti með vísan til forsendna héraðsdóms var refsing A ákveðin fangelsi fjögur ár en refsing S þrjú ár.

Dómur Hæstaréttar.

Mál þetta dæma hæstaréttardómararnir G-kk-nf C-kk-nf, Á-kk-nf K-kk-nf, G-kk-nf G-kk-nf, H-kk-nf B-kk-nf og M-kk-nf S-kk-nf.

Ríkissaksóknari skaut máli þessu til Hæstaréttar 28. júlí 2006 í samræmi við yfirlýsingar ákærðu um áfrýjun, en jafnframt af hálfu ákæruvalds, sem krefst þyngingar á refsingu.

Ákærði A-x-x M-x-x krefst aðallega sýknu af kröfum ákæruvaldsins. Til vara krefst hann þess að refsing verði lækkuð og að gæsluvarðhald er hann hefur sætt frá 12. febrúar 2006 komi með fullri dagatölu til frádráttar dæmdri refsingu.

Ákærði S-x-x P-x-x krefst aðallega sýknu af kröfum ákæruvaldsins. Til vara krefst hann þess að refsing verði lækkuð og að gæsluvarðhald er hann hefur sætt frá 5. febrúar 2006 komi með fullri dagatölu til frádráttar dæmdri refsingu.

Með vísun til forsendna héraðsdóms verður staðfest niðurstaða hans um sakfellingu ákærðu og heimfærslu brota þeirra til refsiákvæða. Ákærðu eru með þessu sakfelldir fyrir að hafa átt þátt í að flytja til landsins verulegt magn af vökva, sem innihélt amfetamínbasa, ætluðum til framleiðslu og söludreifingar hættulegra fíkniefna. Samkvæmt matsgerð Rannsóknastofu Háskóla Íslands í lyfja- og eiturefnafræði var um að ræða 1.745 ml vökva er innihélt amfetamínbasa sem úr hefði mátt framleiða 1.813 g af amfetamínsúlfati væri hámarksárangri náð. Væri það drýgt niður í 10% styrkleika, sem sé algengur styrkleiki til neyslu, hefði mátt fá úr því 13,3 kg af amfetamíni. Þótt af matsgerð og öðrum gögnum megi ráða að nokkur rýrnun geti orðið við framleiðsluna er við ákvörðun refsingar til þess að líta hversu mikið magn mátti fá úr innfluttum efnum. Ákærði S-x-x P-x-x tók að sér innflutning efnanna sem ljóslega var vandlega skipulagður. Hann hafði skömmu áður farið svipaða för til landsins og afhent ákærða A-x-x M-x-x tvær flöskur. Verður ekki annað af málsgögnum ráðið en ákærðu hafi tekið þátt í vandlega skipulögðum innflutningi og framleiðslu fíkniefna til dreifingar hér á landi. Segja má að ákærði S-x-x P-x-x hafi veitt nokkurn atbeina til þess að málið upplýstist eftir að fyrir hann voru lögð óyggjandi gögn um fyrri för hans til landsins. Má taka tillit til þess og dæma honum vægari refsingu en ákærða A-x-x M-x-x, sem samkvæmt gögnum málsins hefur ekki fengist til að upplýsa málið að neinu leyti heldur reynt að afvegaleiða rannsóknina sem mest hann mátti, auk þess sem hlutur hans í málinu er meiri. Að þessu gættu og að öðru leyti með vísan til forsendna héraðsdóms er refsing ákærða A-kk-ef ákveðin fangelsi fjögur ár en refsing ákærða S-x-x þrjú ár. Til frádráttar refsingum þeirra kemur gæsluvarðhald sem sá fyrrnefndi hefur sætt frá 12. febrúar 2006 en sá síðarnefndi frá 5. sama mánaðar.

Ákvæði héraðsdóms um upptöku efna og sakarkostnað verða staðfest.

Ákærðu verða sameiginlega dæmdir til greiðslu áfrýjunarkostnaðar málsins samkvæmt yfirliti ríkissaksóknara auk málsvarnarlauna samkvæmt ákvörðun Hæstaréttar, svo sem nánar greinir í dómsorði.

Dómsorð:

Ákærði A-x-x M-x-x sæti fangelsi í fjögur ár. Frá refsingunni skal draga gæsluvarðhald sem hann hefur sætt frá 12. febrúar 2006.

Ákærði S-x-x P-x-x sæti fangelsi í þrjú ár. Frá refsingunni skal draga gæsluvarðhald sem hann hefur sætt frá 5. febrúar 2006.

Ákvæði héraðsdóms um upptöku efna og sakarkostnað skulu vera óröskuð.

Ákærði A-x-x greiði málsvarnarlaun skipaðs verjanda síns fyrir Hæstarétti, S-kk-ef A-kk-ef S-kk-ef hæstaréttarlögmanns, 311.250 krónur.

Ákærði S-x-x greiði málsvarnarlaun skipaðs verjanda síns fyrir Hæstarétti, B-kk-ef J-kk-ef hæstaréttarlögmanns, 311.250 krónur.

Annan áfrýjunarkostnað málsins, 91.269 krónur, greiði ákærðu óskipt.